Държавен вестник, бр. 26, 2010 г., стр. 27

БРОЙ  26	
Д Ъ Р Ж А В Е Н  В Е С Т Н И К 	
СТР.  27  
ДОГОВОР
за правна помощ по наказателни дела между 
Република България и Република Корея
(Ратифициран със закон, приет от 40-то На­
родно събрание на 22 януари 2009 г. – ДВ, 
бр. 10 от 2009 г. В сила от 8 април 2010 г.)
Република България и Република Корея 
(наричани по-долу „страните“),
желаейки да подобрят ефективността на 
двете страни в предотвратяването, разслед­
ването, производството и ограничаването на 
престъпността чрез сътрудничество и взаимна 
помощ по наказателни дела,
се споразумяха за следното:
Член 1
Област на прилагане
1. Страните предоставят една на друга 
помощ по наказателни дела в съответствие с 
този договор.
2. За целите на този договор „наказателни 
дела“ означава разследване, преследване и 
производство по отношение на престъпления, 
наказването на които, по време на молбата за 
помощ, попада под юрисдикцията на компе­
тентните органи на молещата страна.
3. Наказателни дела представляват също 
дела, свързани с престъпления срещу данъч­
ното законодателство, митническите налози, 
контрола върху обмена на чуждестранна валута 
или всички други дела, свързани с приходи, и 
помощта не може да бъде отказана на основа­
ние, че законодателството на замолената страна 
не налага същия вид данъци или налози или 
не съдържа данъци, такси, митнически задъл­
жения или уредба за обмена на чуждестранна 
валута от същия вид като законодателството 
на молещата страна.
4. Помощта включва:
(а) снемане на показания или получаване 
на заявления от лица;
(б) предоставяне на информация, документи, 
данни и доказателствени предмети;
(в)	 установяване на местонахождението 
или идентифициране на лица или предмети;
(г) връчване на документи;
(д) изпълнение на молби за претърсване и 
изземване;
(е) помощ за осигуряване на възможността 
задържани или други лица да дават показания 
или да подпомагат разследването;
(ж) мерки за оказване на помощ във връзка 
с престъпна дейност; и
(з) всяка друга форма на помощ, съвмес­
тима с предмета на този договор, която не е 
забранена от законите на замолената страна.
5. Този договор не се прилага за:
(а) екстрадиция на лица;
(б) изпълнението в замолената страна на 
присъди, постановени в молещата страна, освен 
до степен, позволена от законодателството на 
замолената страна и този договор;
(в) трансфера на лица, лишени от свобода, 
за изтърпяване на присъди; и
(г) трансфера на производства по наказа­
телни дела.
Член 2
Други договорености
Този договор не засяга съществуващи 
задължения между страните по силата на 
други договори, споразумения и др., нито 
възпрепятства страните при осигуряването на 
взаимна помощ по силата на други договори, 
споразумения и др.
Член 3
Централен орган
1. Всяка страна определя централен орган, 
който отправя или получава молбите за целите 
на този договор. Централен орган за Република 
България е Министерството на правосъдието. 
Централен орган за Република Корея е минис­
търът на правосъдието или длъжностно лице, 
упълномощено от този министър. 
2. За целите на този договор централните 
органи се свързват по дипломатически път или 
директно едни с други.
Член 4
Отказ или отлагане на помощта
1. Помощта може да бъде отказана, ако по 
мнение на замолената страна:
(а) молбата се отнася за политическо прес­
тъпление или за престъпление по военното 
законодателство, което в същото време не е прес­
тъпление по  наказателното законодателство;
(б) изпълнението на молбата би накърнило 
нейния суверенитет, сигурността, обществения 
ред или други основни обществени интереси;
(в) има съществени основания да се счита, че 
молбата за помощ е отправена с цел преследване 
или наказване на лице по причина, свързана с 
неговата раса, пол, религия, гражданство или 
политически убеждения, или че положението 
на лицето може да бъде утежнено по някоя 
от тези причини;
(г) молбата е свързана с наказателно про­
изводство или наказване на лице за поведение, 
което не би представлявало престъпление, ако 
попадаше под юрисдикцията на замолената 
страна;
(д) молбата е свързана с наказателно про­
изводство срещу лице за престъпление, по 
отношение на което лицето е оправдано с 
влязло в сила  съдебно решение или е помил­
вано, или е изтърпяло наказанието, наложено 
в замолената страна; или
(е) молбата е свързана с наказателно про­
изводство срещу лице за престъпление, за 
което лицето не може да бъде съдено поради 
изтичане на срока за давност, ако извършено­
то престъпление е било под юрисдикцията на 
молещата страна или на замолената страна.